Ascites

mini|Ascites kao posljedica ciroze jetre
**Ascites** (gr. *askites*, poput  vreće)  izraz je za nakupljanje tekućine u peritonealnoj šupljini. Zdravstveno stanje je također poznato kao *hidroperitoneum*. Iako najčešće nastaje zbog ciroze i teške bolesti jetre, njegova prisutnost može značiti druge značajne zdravstvene probleme.

## Znakovi i simptomi 
Blaži ascites se teško primijeti dok značajni ascites dovodi do trbušne distenzije. Pacijent se žali na težinu u trbuhu i pritisak, kratak dah zbog podizanja ošita (dijafragme).

Na fizikalnom pregledu ascit se utvrđuje ako se bočni dijelovi sjenke trbuha izboče kod pacijenta koji leži na leđima. Tmulost se također pomiče sa bokova ako pacijent promijeni položaj jer će tmulost uvijek biti u donjim dijelovima abdomena bez obzira na položaj pacijenta. Kod veće količine ascitesa ako se na jednoj strani trbuha vrši pritisak primjeti se da se val prenosi na suprotnu stranu trbuha.

Ostali znaci ascitesa su u vezi sa etiologijom. Kod ciroze i portalne hipertenzije može postojati oticanje nogu, ginekomastija, promjene mentalnog statusa kod encefalopatija, povraćanje krvi. Kod karcinoma je prisutan gubitak težine i opća slabost, hronični umor i malaksalost. Kod srčane slabosti javlja se nedostatak daha i netoleriranje napora.

## Etiologija 
Patofiziološki mehanizam je sličan onom kao kod nastanka edema
 
Uzroci ascitesa sa visokim gradijentom serum-ascites albumina (engl. *Serum-ascities albumin gradient* SAAG) mogu biti sljedeći:
* Ciroza - 81% (alkoholna 65%, viralna 10%, criptogena (nepoznatog ili skrivenog uzroka) u 6%)
* Srčana insuficijencija - 3%
* Okluzija (začepljenje) jetrenih vena: Budd-Chiarijev sindrom ili vensko-okluzivna bolest
* Konstriktivni perikarditis
* Kwashiorkor (Proteinska dječija neuhranjenost)

Uzroci ascitesa ("eksudat") sa niskim gradijentom serum-ascites albumina (engl. *Serum-ascities albumin gradient* SAAG) mogu biti sljedeći:
* Serozitis
* Hereditarni angioedem

Drugi rijetki uzroci su:
* Meigsov sindrom
* Vaskulitis
* Hipotiroidizam
* Bubrežna dijaliza
* Peritonealni Mezoteliom

mini|Malehne količine slobodne tečnosti (*) između jetre i bubrega na ultrazvučnom snimku.
mini|Velike količine ascitesa oko jetre.

## Dijagnoza 
mini|Ascites u osobe sa rakom abdomena viđen ultrazvučnim pregledom
Dijagnoza uzroka počinje pretragama krvi, ultrazvukom abdomena i izravnim uklanjanjem tekućine iglom ili paracentezom (koja također može biti terapeutska).
Algoritam  dijagnostike bi izgledao kao što je navedeno:
* Fizikalni pregled
** Otok trbuha
** Fenomen undulacije
* Ultrazvuk: Manja količina se ovim pregledom može vidjeti ispod jetre ili u Douglasu. G
* CT
* Punkcija trbušne šupljine (može biti ultrazvučno navođeno) za uzimanje uzorka tekućine za analizu
** Pregled tekućine obzirom na boju  i miris
** Analiza tekućine (Laboratorija)
*** Mikrobiologija
*** Citodijagnostika
*** Klinička hemija

## Liječenje 
Liječenje može biti lijekovima (diuretici), paracentezom ili drugim tretmanima usmjerenih na uzrok.
* Blaži slučajevi ascitesom mogu biti tretirani s  ograničenjem unosa natrija. Kod portalnog ascita daje se spironolakton, antagonist aldosterona. Elektroliti i težina moraju biti redovno kontrolirani.
* Umjereni slučajevi se tretiraju sa furosemidom. Potrebna je pažnja i potrebno je da gubitak težine ne prelazi 500 g dnevno da ne dođe do formiranja hepatorenalnog sindroma.
* Refraktarni slučajevi se tretiraju punkcijom abdomena (paracenteza), davanjem albumina i pažljivom administracijom diuretika.
* Druga mogućnost liječenja u pacijenata sa cirozom je transplantacija jetre. 
* Za maligni ascites primjenjuje se paracenteza. U obir dolaze dolaze i shuntovi, hemoterapija koja se daje izravno u trbušnu šupljinu (IP), te posebno za liječenja protivtijelima kod malignog ascitesa.

## Prognoza 
Prognoza zavisi od osnovne bolesti. Kod zloćudne bolesti prognoza je u vezi sa prognozom te bolesti. Kod ciroze jetre poduzete procedure utječu direktno na prognozu. Shuntovi mogu spriječiti nastanak fatalnog krvarenja kod ciroze jetre.

## Reference 
Kategorija:Patologija